TTK kartu su NSGK 2014 m. gegužės 2 d. dalyvaus 

lauko pratybose paskelbus mobilizaciją
2014 m. balandžio 30 d. pranešimas VIR

2014 m. gegužės 2 d. Teisės ir teisėtvarkos komitetas kartu su Nacionalinio saugumo ir gynybos komitetu dalyvaus Viešojo saugumo tarnybos prie Vidaus reikalų ministerijos (toliau – Tarnyba) organizuojamose lauko pratybose paskelbus mobilizaciją. Pratybų tikslas ‑ ruošti Tarnybos pajėgas atkurti ir užtikrinti viešąją tvarką ypatingos situacijos metu bei užtikrinti valstybės funkcijų valdymą.
Pratybų metu bus siekiama praktiškai patikrinti kaip veikia Tarnybos mobilizacinis planas atstatant viešąją tvarką kilus ypatingai situacijai. Taip pat bus įvertintos Tarnybos pajėgų galimybės reaguoti į priešiškų ginkluotų grupuočių veiksmus Lietuvos teritorijoje, priimti mobilizacinį rezervą ir jį parengti užduočių vykdymui, bus išanalizuotos ir identifikuotos Tarnybos pajėgų stiprybės ir silpnybės vykdant operacijas paskelbus mobilizaciją. 

